**Donald McNichol Sutherland** (s. 17. heinäkuuta 1935 Saint John, New Brunswick) on kanadalainen näyttelijä.

Varhainen elämä
---------------

Suther­landin lapsuus 1930–1940-luvun Kanadassa oli monien sairauksien vaivaamaa. Hyvän ulos­antinsa ansiosta hän pääsi jo 14-vuotiaana juontajaksi ja tiski­jukaksi radio­asemalle. Hän oli kouluvuosinaan 1950-luvun alku­puolella nelisen kuukautta vaihto-oppilaana Suomessa ja muistaa tuolloin asuneensa Otan­mäessä, Helsingissä ja Turussa.

Ura
---

Suther­land esiintyi nuorena muun muassa *Likaisessa tusinassa* (1967), Robert Altmanin elo­kuvassa *M.A.S.H. – armeijan liikkuva kenttäsairaala* (1970) ja John Sturgesin sota­seikkailussa *Kotka on laskeutunut* (1976). Huomiota herätti myös pää­rooli Federico Fellinin historiallisessa, psykologisessa spektaakkelissa *Fellinin Casanova* (1976). Viime vuosina Sutherland on näytellyt yleensä mielen­vikaisia, pahoja hahmoja tai sankarittaren isää. *lähde?*

Sutherland esitti pahaa vankilan­johtajaa Sylvester Stallonen toiminta­elo­kuvassa *Kahleissa* (1989). Muita tunnetuimpia rooleja on myös Wolfgang Petersenin elokuvassa *Tuntematon uhka* (1995) ja Anthony Minghellan sotaeepoksessa *Cold Mountain* (2003). Yksi Sutherlandin rooleista nähtiin Robert Redfordin ohjaamassa draamassa *Tavallisia ihmisiä*, joka voitti useita palkintoja. Sutherland näyttelee presidentti Snowta *Nälkäpeli*-elo­kuva­sarjassa (2012–2015).

Yksityiselämä
-------------

Donald Suther­landin poika on näyttelijä Kiefer Sutherland. Donald Suther­land on esiintynyt yhdessä poikansa kanssa muun muassa John Grishamin kirjaan perustuvassa elo­kuvassa *On aika tappaa* (1996). *lähde?*

Valikoitu filmografia
---------------------

*Pääartikkeli: Donald Sutherlandin filmografia*

* *Likainen tusina* (1967)
* *M.A.S.H. – armeijan liikkuva kenttäsairaala* (1970)
* *Kellyn sankarit* (1970)
* *Klute – rikosetsivä* (1971)
* *Kauhunkierre* (1973)
* *1900* (1976)
* *Fellinin Casanova* (1976)
* Kotka on laskeutunut (1976)
* *Delta-jengi* (1978)
* *Hävyttömät huijarit* (1979)
* *Tavallisia ihmisiä* (1980)
* *Valkoinen kuiva kausi* (1989)
* *JFK – avoin tapaus* (1991)
* *On aika tappaa* (1996)
* *Space Cowboys* (2000)
* *Italian Job* (2003)
* *Päämääränä Cold Mountain* (2003)
* *Ylpeys ja ennakko­luulo* (2005)
* *Nälkä­peli*-elo­kuva­sarja (2012–2015)

Lähteet
-------

1. ↑  Kanto, Erkki & Ilona: *Miten Holly­wood valloitetaan? Suomalaisella sisulla menestystä tavoittelemassa – tosi­tarinoita show­maailman mekasta*, s. 27, 28. Hämeen­linna: Karisto, 2001. ISBN 951-23-4162-x.

Aiheesta muualla
----------------

* Kuvia tai muita tiedostoja aiheesta **Donald Sutherland** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Deutsche Biographie
* Trove
* Elonet

 |
|  |
| Muut | 
* SNAC
* IdRef

 |

 |